( 105 ) 
à l’aultre, ne l’ung se descharge sur l’aultre et que les despesches puis¬ 
sent estre briefves et l’expedicion de l’execution accellerée, et que rien 
ne se perde pour dilacion ou retardacion; et, pour commencer des main¬ 
tenant à prendre quelque ordre avant que les choses tumbent en ruine, 
et aussi pour mieulx repartir vostre charge, afin que la puissiez mieulx 
supporter, me semble, sire, que devez faire trois choses. 
La première vous descharger de la signature des choses moins impor¬ 
tantes, reservant seulement à vous les mercedes et traces et choses de 
finances et d’estat, car le surplus ne vous est que empeschement, duquel 
se cause grande dilacion des affaires et souvent pour faulte de signature 
se détiennent les couriers plus que ne seroit mestier, qu’est grand 
danger et inconvénient; et pour y obvier seroit bon que tous les matins, 
avant que sortir de vostre chambre, vous signassiez tous les despesches 
d’Estat ou de guerre ou de finances ou d’autres requerans célérité, que 
seront de petit nombre en continuant led 1 ordre, et vous sera grand 
allégement et accelleration des affaires; et quand aux autres despesches 
non importantes, que seront un beaucop plus grand nombre, fauldroit ou 
avoir ung cachet, comme en France, demeurant es mains de personne de 
confidence, avec l’ordre et forme que l’on donneroit pour éviter toutes 
fraudes, ou fauldroit faire une pragmatique que telles despesches fussent 
obéis seulement avec la signature des conseillers et secrétaires, comme 
celles de Flandres, qui ordinairement sont signées de vous. 
LA ROCHE. 
Cet article quant à faire un cachet ou pragmatique doit estre commu- 
nicqué avec Don Garde de Caravajar et quant à signer les choses 
importantes et hastives, S. M. les doit signer etexpedier à toutes heures : 
l’Empereur Maximilien signoit tous les jours apres son disner et apres 
son souper; il est en S. M. de choisir le temps à sa commodité. 
[CHANCELLIER.] 
La seconde chose est que vous deschargez des consultes, qui vous 
tiennent souvent occupez en tant de consaulx avec petit fruict et vous 
divertissent des autres despesches de plus grande importance, car ayant 
esgard que la diversité de vos consaulz en si grand nombre engendre 
plus de confusion et desordre que autrement, et ceulx de voz consaulx 
de la guerre et des Indes s’excusent plus souvent que leurs executions 
A 
1 Carvajal. 
